27-2 2019 Formandens beretning Generalforsamling Brædstrup Kultursamvirke

Året der gik 2018:

Vi har givet støtte til i alt 8 arrangementer:

Beviliget på mødet 6.2.2018

86 Vestbyens fotogruppe 3000 kr

87  Brædstrup Kunstforening 5000 kr

88  Musik i gaden. 14000 kr

89  Borgerforeningen/Grundlovsarrangement 6000 kr

90  Brædstrup Badmintonfoening/Nytårsjazz 8000 kr

Bevilliget på mødet 4.6.2018

91 Brædstrup Kunstforening 5000 kr

Bevilliget på mødet 2.10.2018

92 Udsmykning af bibliotekets mødesal 8000 kr, Inge Nystrøm

93 Brædstrup Skole: 'Fortællerangreb' 12500 kr

Kultursamvirkets bestyrelse stod selv for et arrangement i november. Her hørte vi kvindekoret Crescendo under ledelse af Bente Degn fremføre smukke numre fra deres eget repertoire. Dette var flettet sammen med fællessange fra Højskolesangbogen, som medlemmer af koret på skift præsenterede.

Flere af kormedlemmerne er bosat i Brædstrupområdet, men koret øver i Horsens.

Vi blev inviteret til møde med lokale og centrale aktører:

Så var der et møde om fælles aktivitetskalender afholdt på skolen, med alle foreninger i byen.

Senere et møde om hvordan man søger puljer og midler i Horsens afholdt på Biblioteket, inviteret at Kultur og civilsamfundets projektkoordinator Søren Kloughart.

Desuden blev vi inviteret til et **udvalgsmøde hos Kultur og civilsamfundsudvalget i Horsens Byråd i august.** De ville gerne høre om vores arbejde, og hvad vi uddeler penge til. Vi opridsede historikken og vores formål (at opretholde og styrke Centerbyens kulturliv) .

Ligeledes hvad vi giver penge til (opdelt i temaer, jeg kan lige læse dem op…),

Hvad bestyrelsen stiller op til af samarbejdsmøder

a)med andre lokale grupper (lokalråd, kirken/integration af flygtninge) og

b) med centrale udvalg/personer/oplæg fra Horsens kommunes forvaltning eller udvalg,

c)samt hvad vi selv arrangerer i bestyrelsen.

Udvalgsmedlemmerne virkede meget interesserede og lydhøre og vi havde en fin dialog. Flere var stemte for at der blev mere brobygning på den kulturelle front, fx ved børneteaterfestivalen. Holmboe festivalen skulle allerede have os indtænkt, således at et arrangement foregår ude i Brædstrup.

En politiker opfordrede os til at skubbe til borgerne(børnefamilierne), da det på daværende tidspunkt gik trægt med ansøgere til områdefornyelse.

AFSLUTNING

Kultursamvirket oprettedes lige efter kommunesammenlægningen i 2007. Jeg har været med lige fra det første møde i den gamle byrådssal. Mødet blev ledet af daværende ledende bibliotekar Birgitte Bohm.

Det blev til 12 år i alt. Kun Anne Grethe har været med ligeså længe. Inge Nystrøm var vores gode formand i de første 10 år og hende vil jeg igen gerne takke for samarbejdet.

De sidste 2 år har jeg haft fornøjelsen af at være formand.

Tusind tak til **den gode bestyrelse** - for jeres indsats og væremåde hver især. Vi har haft mange gode – og saglige- drøftelser i forbindelse med behandling af ansøgninger i 2018. Vi skiftes til at levere kaffe og brød til mødet. Vi når gerne lige at runde lidt af det private i slutningen af mødet, men ellers er vi meget gode til at holde til den aftalte tid. Birgitte har været på kunsttur eller udenlands, Bent har været til en fed koncert i Horsens eller Århus. Anne Grethe og jeg fik lavet nyt køkken, Mette og jeg fik solgt bolig. For bare at nævne lidt.

Nu har jeg valgt at flytte til Århus, hvor Heikki og jeg har vores jobs. Vi har haft 20 gode år i denne by og set vores børn vokse op her. Vi har brugt de mange idrætsforeninger, aftenskolen(yoga), musikskolen, fulgt foredrag, deltaget i Brædstrup løb, brugt hundeskoven, knyttet bånd til mange dejlige og gode borgere.